Predkladacia správa

Informácia o zabezpečení plnenia opatrenia vzhľadom na nepriaznivú situáciu na finančných trhoch v podmienkach realizácie PPP projektov sa predkladá na rokovanie vlády Slovenskej republiky ako materiál vyplývajúci z úlohy B.1. uznesenia vlády SR č. 808 zo 6. novembra 2008 v znení uznesenia vlády SR č. 280 z 8. apríla 2009.
 
Cieľom materiálu je  informovať vládu Slovenskej republiky o priebehu realizácie PPP projektov a o vývoji situácie týkajúcej sa možnosti financovania PPP projektov za obdobie od 1. mája do 31. júla 2009.
 
Materiál podáva informáciu o tom, že financujúce banky vrátane Európskej investičnej banky pre obnovu a rozvoj v posledných mesiacoch predložili požiadavku tzv. underpiningu.
 
Taktiež informuje o schválení novely zákona č. 25/2006 o verejnom obstarávaní a o zmene a doplnení niektorých zákonov v znení neskorších predpisov, kde vznikla potreba skrátenia jednoročnej lehoty na určenie neplatnosti koncesnej zmluvy, alebo dodatku ku koncesnej zmluve na 30 dní a analyzuje potrebu uzavretia dodatku č. II ku koncesnej zmluve vo verejnom obstarávaní koncesie na projektovanie, výstavbu, financovanie, prevádzku a údržbu rýchlostnej cesty R1 Nitra – Tekovské Nemce a Banská Bystrica – severný obchvat, projekt PPP medzi SR zastúpenou Ministerstvom dopravy, pôšt a telekomunikácii Slovenskej republiky  a spoločnosťou GRANVIA, a.s. 
 
Materiál má informatívny charakter, z uvedeného dôvodu nebol predložený na medzirezortné pripomienkové konanie.